Szám: 1509-77/2023.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**228/2023. (VI.15.) Kgy. sz. határozatában** a Közgyűlés támogatta, hogy „A Ferenczy utca hiányzó szakaszának kiépítése Szombathelyen” c. projektbe a Kodály Zoltán utca burkolatfelújítása bevonásra kerüljön, és felhatalmazta a polgármestert a feltételes közbeszerzési eljárás kiírására.

**Kalmár Ervin, a Városüzemeltetési Osztály vezetője jelenti:** A közbeszerzési eljárás eredményesen lezárult, a kivitelezés tárgyában a vállalkozási szerződés 2023. szeptember 21. napján aláírásra került. A kivitelező a munkálatokat szeptember 25. napján megkezdte.

**236/2023. (VI.15.) Kgy. sz. határozatában** a Közgyűlés „Idősek az idősekért-díj” adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az „Idősek az idősekért-díj” ünnepélyes keretek között 2023. október 3. napján átadásra került.

**246/2023. (IX.28.) Kgy. sz. határozatában** a Közgyűlés elfogadta a kárt okozó vaddisznók Szombathely belterületén történő megjelenéséről és az ezzel összefüggésben megtett önkormányzati intézkedésekről szóló tájékoztatást, és támogatta, hogy 2023. október 1. napjától az Aranypatak Vadásztársaság négy vadásza ügyeleti rendszerben végezze a belterületen kárt okozó vaddisznók elejtését.

**Dr. Holler Péter, a Hatósági Osztály vezetője jelenti:** A négy vadásszal a megbízási szerződések az elfogadott új rendszernek megfelelően megkötésre kerültek. A Szombathelyi Rendőrkapitányság határozatban engedélyezte a belterületen kárt okozó vaddisznók ügyeleti rendszerben történő elejtését, a vadászok megkezdték a megbízás teljesítését. A sajtón keresztül a vadászok részére biztosított mobiltelefon hívószáma, valamint az e célra létrehozott e-mail cím közzétételre került.

**253/2023. (IX.28.) Kgy. sz. határozatában** a Közgyűlés jóváhagyta a Berzsenyi Dániel Könyvtár módosító okiratát és módosításokkal egységes szerkezetbe foglalt alapító okiratát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A módosító okirat aláírásra került, annak törzskönyvi bejegyzése 2023. október 10. napján megtörtént.

**254/2023. (IX.28.) Kgy. sz. határozatában** a Közgyűlés engedélyezte a városnév használatát a Polikolor Kft. részére.

**Nagyné Dr. Gats Andrea, a Jogi és Képviselői Osztály vezetője jelenti:** Az engedély a kérelmezőnek megküldésre került.

**257/2023. (IX.28.) Kgy. sz. határozatában** a Közgyűlés egyetértett azzal, hogy az Önkormányzat és a Szombathelyi Egyházmegyei Karitász között idősek nappali ellátása szolgáltatás biztosítására vonatkozó ellátási szerződés kerüljön megkötésre annak érdekében, hogy az ellátást szombathelyi lakóhellyel rendelkező idős személyek is igénybe tudják venni.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A szerződés mindkét fél részéről aláírásra került.

**259/2023. (IX.28.) Kgy. sz. határozatában** a Közgyűlés egyetértett a szombathelyi lakosok számára meghirdetett faültetési program folytatásával.

**Kalmár Ervin, a Városüzemeltetési Osztály vezetője jelenti:** A programba sikeresen regisztráltak értesítése megtörtént. A növények beszerzésére vonatkozó eljárás az Önkormányzat Versenyszabályzata szerint lefolytatásra került, a szerződés aláírása folyamatban van.

**268/2023. (IX.28.) Kgy. sz. határozatában** a Közgyűlés jóváhagyta a Szent Quirinus utca átadásával összefüggő menetrendmódosítási javaslatot.

**Kalmár Ervin, a Városüzemeltetési Osztály vezetője jelenti:** A közszolgáltatási szerződés módosítása 2023. október 10. napján aláírásra került.

**269/2023. (IX.28.) Kgy. sz. határozatában** a Közgyűlés jóváhagyta a Szombathely, Sárdi-ér utca és a Boglárka utca környékének bekapcsolását a helyi közösségi közlekedésbe azzal a feltétellel, hogy a járat működtetésével felmerülő költségeket a Sárdi-ér utca és a Boglárka utca környékén működő nagyfoglalkoztatók viselik.

**Kalmár Ervin, a Városüzemeltetési Osztály vezetője jelenti:** A nagyfoglalkoztatók megkeresése megtörtént, azonban részükről az autóbuszjárat költségének viselésére vonatkozó nyilatkozat még nem érkezett.

**270-271/2023. (IX.28.) Kgy. sz. határozataiban** a Közgyűlés támogatta a Szombathely Városi Vásárcsarnoknál foglalkoztatott közalkalmazottak béremelését, valamint a Vásárcsarnok bérlői részére rezsitámogatás biztosításáról döntött.

**Dr. Holler Péter, a Hatósági Osztály vezetője és Stéger Gábor, a Közgazdasági és Adó Osztály vezetője jelentik:** A határozatok a szükséges intézkedések megtétele végett megküldésre kerültek a Szombathely Városi Vásárcsarnok igazgatójának. A béremelés, valamint a rezsitámogatás fedezete a 2023. évi költségvetés II. számú módosításakor biztosításra került.

**276/2023. (IX.28.) Kgy. sz. határozatában** a Közgyűlés egyetértett azzal, hogy a Szombathelyi Gazdag Erzsi Óvodában

2023. július 22. napjától határozatlan idejű foglalkoztatással, a Szombathelyi Benczúr Gyula Utcai Óvodában, a Szombathelyi Mesevár Óvodában, valamint a Szombathelyi Vadvirág Óvodában 2023. október 1. napjától határozatlan idejű foglalkoztatással 1-1 fő városi pedagógiai asszisztens kerüljön alkalmazásra.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a Szombathelyi Köznevelési GAMESZ és az érintett óvodavezetők részére megküldésre került.

**277/2023. (IX.28.) Kgy. sz. határozatában** a Közgyűlés úgy határozott, hogy az önkormányzati bérlakások felújítására, karbantartására vonatkozó, a 93/2023. (III.30.) Kgy. sz. határozatban jóváhagyott program megvalósításához további 70 millió forint összegű előleg kerüljön a SZOVA Nonprofit Zrt. részére biztosításra.

**Stéger Gábor, a Közgazdasági és Adó Osztály vezetője jelenti:** Az előleg összege a társaságnak 2023. október 5. napján átutalásra került.

**278-282/2023. (IX.28.) Kgy. sz. és 284-285/2023. (IX.28.) Kgy. sz. határozataiban** a Közgyűlés az Önkormányzat tulajdonában lévő gazdasági társaságok 2023. I. félévi beszámolóit fogadta el.

**Nagyné Dr. Gats Andrea, a Jogi és Képviselői Osztály vezetője jelenti:** A határozatok az érintett társaságoknak megküldésre kerültek.

**283/2023. (IX.28.) Kgy. sz. határozatában** a Közgyűlés hozzájárult a Vas Megyei Temetkezési Kft. tulajdonában álló, kőszegi 2449/A/8 hrsz.-ú garázs értékesítéséhez.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaságnak megküldésre került.

**287/2023. (IX.28.) Kgy. sz. határozatában** a Közgyűlés a Szombathelyi Távhőszolgáltató Kft. 2023. I. félévi beszámolóját elfogadásra javasolta a társaság taggyűlésének.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaság részére megküldésre került, a taggyűlés a beszámolót elfogadta.

**290/2023. (IX.28.) Kgy. sz. határozatában** a Közgyűlés a SZOMHULL Szombathelyi Hulladékgazdálkodási Közszolgáltató Nonprofit Kft. 2023. I. félévi beszámolóját elfogadásra javasolta a társaság taggyűlésének.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaság részére megküldésre került, a taggyűlés a beszámolót elfogadta.

**292/2023. (IX.28.) Kgy. sz. határozatában** a Közgyűlés jóváhagyta a Fogyatékkal Élőket és Hajléktalanokat Ellátó Közhasznú Nonprofit Kft. alapító okiratának módosítását.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaság részére megküldésre került, az alapító okirat aláírása megtörtént.

**293/2023. (IX.28.) Kgy. sz. határozatában** a Közgyűlés jóváhagyta az AGORA Savaria Kulturális és Médiaközpont Nonprofit Kft. pályázatainak benyújtását.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaság részére megküldésre került.

**294-298/2023. (IX.28.) Kgy. sz. határozataiban** a Közgyűlés a Savaria Múzeum és a Savaria Turizmus NKft. pályázatokon történő részvételét támogatta.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozatok a Múzeumnak és az NKft.-nek megküldésre kerültek.

**299/2023. (IX.28.) Kgy. sz. határozatában** a Közgyűlés a SZOMHULL NKft. és a SZOVA NZrt. közös egyesülési tervének elfogadásával kapcsolatos döntéseket hozott.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaságok részére megküldésre került.

**300/2023. (IX.28.) Kgy. sz. határozatában** a Közgyűlés felhatalmazta a SZOVA Nonprofit Zrt. vezérigazgatóját, hogy folytassa le a társaság tulajdonában álló Szombathely 6704 és 6700 hrsz.-ú ingatlanok értékesítésére irányuló versenyeztetési eljárást, és eredményes eljárás esetén a nyertes ajánlattevővel az adásvételi szerződéseket kösse meg.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaság részére megküldésre került.

**301/2023. (IX.28.) Kgy. sz. határozatában** a Közgyűlés megállapította a Savaria Városfejlesztési Kft. könyvvizsgálójának díjazását.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaság részére megküldésre került.

**302/2023. (IX.28.) Kgy. sz. határozatában** a Közgyűlés jóváhagyta a Weöres Sándor Színház NKft. által az Akacs M. u. 7. szám alatt található színházépület helyiségcsoportjának bérbeadására vonatkozó pályázati felhívást.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaság részére megküldésre került.

**303/2023. (IX.28.) Kgy. sz. határozatában** a Közgyűlés felkérte a kizárólagos, illetve többségi önkormányzati tulajdonú gazdasági társaságok vezetőit, hogy alkossanak szabályzatot a társaság vagyonának értékesítésére vonatkozóan.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaságok részére megküldésre került.

**305/2023. (IX.28.) Kgy. sz. határozatában** a Közgyűlés úgy döntött, hogy a Széll Kálmán u. 19. szám alatt található ingatlan tekintetében a Dargslan Ingatlanhasznosító Kft., valamint a Czinder ’99 Építőipari Kivitelező és Szolgáltató Kft. közötti adásvételi szerződésben meghatározott feltételekkel az Önkormányzat elővásárlási jogával nem él.

**Nagyné Dr. Gats Andrea, a Jogi és Képviselői Osztály vezetője jelenti:** Az elővásárlási jogról lemondó nyilatkozat megküldésre került a jogi képviselőnek.

**306/2023. (IX.28.) Kgy. sz. határozatában** a Közgyűlés kijelölte a Kőszegi utca 44. szám alatt lévő restaurátor műhely bérlőjét, és felhatalmazta a kezelő SZOVA Nonprofit Zrt.-t a bérleti szerződés aláírására.

**Nagyné Dr. Gats Andrea, a Jogi és Képviselői Osztály vezetője jelenti:** A határozatról a SZOVA NZrt. értesítésre került.

**308-309/2023. (IX.28.) Kgy. sz. határozataiban** a Közgyűlés a Szombathely, 11784/66 hrsz.-ú kivett közforgalom elől el nem zárt magánút megjelölésű közterületi ingatlant Csinger Péter utcának, a 0195/2 hrsz.-ú, a 7273/42 hrsz.-ú és a 0100/43 hrsz.-ú kivett közút megjelölésű közterületi ingatlanokat együttesen Szerviz útnak nevezte el.

**Dr. Holler Péter, a Hatósági Osztály vezetője jelenti:** A közterületek elnevezésével kapcsolatos adatszolgáltatási kötelezettségek teljesítése, az elnevezések nyilvántartásokon szükséges átvezetése megtörtént.

**310-316/2023. (IX.28.) Kgy. sz. határozataiban** a Közgyűlés az Önkormányzat által alapított alapítványok beszámolóit fogadta el.

**Nagyné Dr. Gats Andrea, a Jogi és Képviselői Osztály vezetője jelenti:** A határozatok az alapítványoknak megküldésre kerültek.

**317/2023. (IX.28.) Kgy. sz. határozatában** a Közgyűlés megválasztotta a Szombathelyért Közalapítvány kuratóriumának új tagját.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a megválasztott tag tájékoztatása megtörtént.

**322/2023. (IX.28.) Kgy. sz. határozatában** a Közgyűlés úgy döntött, hogy a Vak Bottyán u. 2. szám alatt található ingatlan tekintetében az OFFICE IMMO Kft., valamint a MARTINUS GASTRO Kft. közötti adásvételi szerződésben meghatározott feltételekkel az Önkormányzat elővásárlási jogával nem él.

**Nagyné Dr. Gats Andrea, a Jogi és Képviselői Osztály vezetője jelenti:** Az elővásárlási jogról lemondó nyilatkozat megküldésre került a jogi képviselőnek.

**324-325/2023. (IX.28.) Kgy. sz. határozataiban** a Közgyűlés szombathelyi lakosok a közösségi együttélés alapvető szabályainak megsértése miatt alkalmazott figyelmeztetés közigazgatási szankció ellen benyújtott fellebbezéseinek elutasításáról döntött.

**Dr. Holler Péter, a Hatósági Osztály vezetője jelenti:** A másodfokú határozatok az ügyfélnek megküldésre kerültek.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2023. október 18.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2023. (X.26.) Kgy. számú határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal